CELEX: E2017J0009
Language: sk
Date: 2018-05-30 00:00:00
Title: Rozsudok súdu z 30. mája 2018 vo veci E-9/17 – Edmund Falkenhahn AG/Orgán dohľadu nad finančným trhom (Finanzmarktaufsicht) (Smernica 2009/110/ES – Inštitúcie elektronického peňažníctva – Zámena v nominálnej hodnote – Požiadavky na zabezpečenie finančných prostriedkov)

20.9.2018   
            
            
               SK
            
            
               Úradný vestník Európskej únie
            
            
               C 335/20
            
         
      ROZSUDOK SÚDU
      z 30. mája 2018
      vo veci E-9/17
      Edmund Falkenhahn AG/Orgán dohľadu nad finančným trhom (Finanzmarktaufsicht)
      
      
         (Smernica 2009/110/ES – Inštitúcie elektronického peňažníctva – Zámena v nominálnej hodnote – Požiadavky na zabezpečenie finančných prostriedkov)
      
      (2018/C 335/12)
      Vo veci E-9/17 Edmund Falkenhahn AG/Orgán dohľadu nad finančným trhom (Finanzmarktaufsicht) — ŽIADOSŤ o výklad smernice Európskeho parlamentu a Rady 2009/110/ES zo 16. septembra 2009 o začatí a vykonávaní činností a dohľade nad obozretným podnikaním inštitúcií elektronického peňažníctva, ktorou sa menia a dopĺňajú smernice 2005/60/ES a 2006/48/ES a zrušuje smernica 2000/46/ES, na Súd EZVO podaná odvolacou komisiou orgánu dohľadu nad finančným trhom Lichtenštajnska (Beschwerdekommission der Finanzmarktaufsicht) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Páll Hreinsson, predseda, Per Christiansen (sudca spravodajca) a Martin Ospelt (ad hoc), sudcovia, vyniesol 30. mája 2018 rozsudok, ktorého výroková časť znie takto:
      
                  1.
               
               
                  Je nezlučiteľné s článkom 11 ods. 1 a 2 smernice Európskeho parlamentu a Rady 2009/110/ES zo 16. septembra 2009 o začatí a vykonávaní činností a dohľade nad obozretným podnikaním inštitúcií elektronického peňažníctva, ktorou sa menia a dopĺňajú smernice 2005/60/ES a 2006/48/ES a zrušuje smernica 2000/46/ES, aby sa v akomkoľvek časovom okamihu, a to ani v období medzi vydaním a zámenou, hodnota elektronických peňazí odlišovala od nominálnej hodnoty pri prijatí peňažných prostriedkov.
               
            
                  2.
               
               
                  V článku 7 ods. 2 prvom a druhom pododseku smernice 2009/110/ES v spojení s tabuľkou 1 v bode 14 prílohy I k smernici Európskeho parlamentu a Rady 2006/49/ES zo 14. júna 2006 o kapitálovej primeranosti investičných spoločností a úverových inštitúcií sa vyčerpávajúcim spôsobom vymedzuje, ktoré aktíva sú bezpečné, nízkorizikové aktíva na účely článku 7 ods. 1 smernice 2009/110/ES.